Eygló Harðardóttir og Sigþrúður Guðmundsdóttir Eygló Harðardóttir , félags - og húsnæðismálaráðherra , og Sigþrúður Guðmundsdóttir , fræðslu - og framkvæmdastýra Kvennaathvarfsins , undirrituðu í dag samning sem tryggir örugga neyðarvistun í Kvennaathvarfinu fyrir konur sem sætt hafa mansali eða grunur leikur á að séu fórnarlömb mansals . Samningurinn er gerður á grundvelli áætlunar ríkisstjórnarinnar um aðgerðir gegn mansali fyrir árin 2013 – 2016 . Samningurinn við Kvennaathvarfið gerir lögreglu , félagsþjónustu sveitarfélaga og öðrum viðurkenndum samstarfsaðilum kleift að bjóða meintum fórnarlömbum mansals skjól á meðan unnið er að rannsókn máls og sérfræðingar í velferðarþjónustu geta veitt ráðgjöf og stuðning . Meðan á neyðarvistun stendur mun sérfræðiteymi fjalla um mál þeirrar konu sem í hlut á og tryggja að henni verði veitt viðeigandi aðstoð , öryggi og vernd eftir að dvöl í Kvennaathvarfinu lýkur . Samningurinn er til tveggja ára og tók gildi við undirritun . Velferðarráðuneytið mun við upphaf samningsins greiða Samtökum um kvennaathvarf tvær milljónir króna til að mæta auknum öryggiskröfum sem leiða af samningnum og vegna þjálfunar starfsfólks .